# Protokoll fra styremøte i Norges Blindeforbunds Ungdom region Midt-Norge, 18.05.2022

Tid: 18.05.2022 kl. 18:00-19:40

Sted: Møtet ble avholdt digitalt, via Messenger

Tilstede:

Silje Madelen Ingvaldsen (leder)

Ernest Rudak

Ragna Kornelia Unstad Forså

Casper Rønning

Anna Kunzendorf (1. vara)

Ida Sødahl Utne (2. vara)

Meldt forfall:

Heidi Bye Werkland (nestleder)

## Sak 57/22 Protokoller og referater

**a) Protokoll Møre og Romsdal fylkeslag, Nr 03.22, 28. mars 2022**

**b) Møtereferat BUF-utvalg Trøndelag, 29. mars 2022**

**c) Årsmøteprotokoll Melhus lokallag, 29. mars 2022**

**d) Protokoll Trøndelag fylkeslag, Nr 04.22, 30. mars**

**e) Referat fra møte i Aktivitetsutvalg Sør, 30. mars 2022**

**f) Årsmøteprotokoll fra Trondheim lokallag, 6. april 2022**

**g) Referat fra Trondheim lokallag, 20. april 2022**

**h) Referat fra møte i Aktivitetsutvalg Sør, 2. mai 2022**

**i) Protokoll Trøndelag fylkeslag, Nr 05.22, 8. mai 2022**

**j) Protokoll fra Malvik lokallag, 12. mai**

Vedtak: Tatt til orientering.

## Sak 58/22 Tillitsvalgtkonferansen

Fem av styrets medlemmer deltok på NBfU sentralts tillitsvalgtkonferanse på Fornebu 22-24. april. Deltagerne orienterte om en godt gjennomført konferanse med spennende og lærerikt program. Blant tema på konferansen var «Styrearbeid og engasjement» v/ styreleder i LNU, innledninger, diskusjon og refleksjon ved NBfUs trygghetsambasadører Anna Eggen Skarbøvik og Ingvild Bye, økonomi, interessepolitikk og kommunikasjon.

Vedtak: Tatt til orientering.

## Sak 59/22 Fellessamling på Stjørdal

Fire av styrets medlemmer deltok på fellessamling for fylkesstyre, lokallag og utvalg i NBF Trøndelag på Stjørdal 07. og 08. mai. På dag en av samlingen ble det blant annet diskutert tema som medlemsrekruttering/medlemspleie, koordinering av arrangementer, orientering om prosjekter i fylkeslaget og annet de ulike lagene er opptatt av. På dag to var tema hersketeknikker og nyutviklede moduler for tillitsvalgtopplæring i Blindeforbundet.

Vedtak: Tatt til orientering.

## Sak 60/22 Økonomi

Mottatt regnskapsrapport pr. 30. april fra NBfU sentralt. Silje orienterte kort om de ulike postene.

Vedtak: Tatt til orientering. Styret bemerker at regionen har en god og stabil økonomi.

## Sak 61/22 Trello

På forrige møte ble det avgjort at Trello forsøksvis skal brukes som digital gjøremålsliste for styrearbeid, med evaluering etter en prøveperiode med varighet fram til dette styremøtet. Styret har ikke brukt Trello så konsekvent som man burde, og det er derfor vanskelig å evaluere effekten.

Vedtak: Styret fortsetter å bruke Trello fram til ny evaluering på neste styremøte. Alle oppfordres til jevnlig sjekk og oppdatering av oppgaver og arbeidsområder.

## Sak 62/22 Kommende arrangementer

1. Sommeravslutning i Trondheim

Arrangementet avholdes 10., 11. eller 12. juni. Anna er hovedansvarlig, og formidler dato så snart det er avklart. Trondheim Camping med minigolf er foreslått som aktivitet.

Vedtak: Silje, Casper og Ragna drar til Trondheim Camping for å undersøke om sted og aktivitet egner seg. Avgjørelsen tas på bakgrunn av deres erfaringer, og invitasjon sendes til medlemmer så raskt som mulig.

1. Sommeravslutning i Ålesund

Avslutningen avholdes lørdag 11. juni. Ernest er ansvarlig. Det vil bli bestilt bord på pizzarestaurant. Invitasjon sendes så raskt som mulig.

Vedtak: Tatt til orientering.

1. Sommeravslutning i Steinkjer

Avslutningen avholdes onsdag 15. juni. Silje er ansvarlig. Det blir bestilt bord på pizzarestaurant, og bowling er reservert. Invitasjon sendes til medlemmene snarest.

Vedtak: Takk til orientering.

1. Paralympics Next

Casper orienterte fra arbeidet i komitéen. Arrangementet er planlagt avholdt 19.-21. august, men sted er foreløpig ikke avklart. Det skal avholdes nytt møte i komitéen i neste uke. Invitasjon sendes til medlemmene så snart tid og sted er endelig avklart.

Vedtak: Tatt til orientering.

1. Goalball-helg i oktober

Casper, Anna Eggen Skarbøvik og Sondre P. Nordland utgjør komitéen. Det er foreløpig ikke avholdt møte.

Vedtak: Styret oppfordrer komitéen til å avholde møte så raskt som mulig. Dato for arrangementet må fastsettes. Det bør unngås at arrangementet krasjer med goalball-turnering som arrangeres i regi av NBfU sentralt, og med fylkeslagenes høstmøter.

1. Helaften på E.C. Dahls Bryggeri

Arrangement med 18-årsgrense som gjennomføres en lørdag i november. Det vil bestå av guidet tur og ølsmaking. Silje holder kontakten med involverte.

Vedtak: Tatt til orientering.

1. Matkurs

Det er mottatt støtte fra Godseier Thoning Owesens legat til gjennomføring av matkurs i 2023.

Vedtak: Anna oppnevnes til komitéen, som suppleres når det er på tide å begynne planleggingen av arrangementet.

## Sak 63/22 Fellesstyremøte

Mottatt informasjon fra Trøndelag fylkeslag ang. fellesstyremøtet som avholdes på Scandic Nidelven i Trondheim 26.-28. august. Hovedtema for møtet blir opplæring av tillitsvalgte i Norges Blindeforbund. Frist for å melde inn saker til møtet er ved utgangen av mai. Påmeldingsfrist for deltagere er 16. juni.

Vedtak: Styret har pr. dags dato ingen aktuelle saker til møtet. Dersom noen har innspill i etterkant av møtet, sendes disse til Silje, som videreformidler til fylkeslaget. Alle gir beskjed til Silje innen 10. juni om hvorvidt de kan delta på møtet, og hun koordinerer påmeldinger og sender til fylkeslaget innen 16. juni.

## Sak 64/22 Medlemspleie

Styret ser behov for å komme i kontakt med regionens medlemmer for å kartlegge ønsker knyttet til medlemsaktivitet og fokusområder for organisasjonen, og for å motivere flere medlemmer til å bli mer aktive.

Vedtak: Det blir gjennomført en ringerunde til alle medlemmer i løpet av våren/sommerferien. Anna kontakter kontoret/sentralstyret og etterspør medlemslister. Deretter fordeler hun lista mellom de av styrets medlemmer som har lyst og anledning til å bidra i ringerunden. Det vil i tillegg utarbeides et digitalt skjema som medlemmene kan fylle ut dersom de ikke ønsker telefonsamtale. Det avholdes et kort møte før ringerunden igangsettes, hvor det utarbeides punkter man kan ta utgangspunkt i når samtalene skal gjennomføres.

## Sak 65/22 Synshemmedes aksjonsuke 2022

Heidi representerer NBfU i en komité i regi av NBF Trøndelag som skal planlegge aktiviteter i aksjonsuka.

Vedtak: Styret venter med å gjøre noe i denne saken til Heidi/komitéen eventuelt melder behov for bistand eller deltagelse fra styret og/eller medlemmer.

## Sak 66/22 Interessepolitikk

Styret har lagt merke til at Ruter har utlyst sommerjobb for studenter med funksjonsnedsettelser. Sommerjobben går blant annet ut på å sjekke tilgjengeligheten på de ulike holdeplassene til Ruter, dokumentere dette og bidra til å forbedre den "digitale tvillingen". Den "digitale tvillingen" skal vise Ruter og kundene hvilke holdeplasser som er tilgjengelige. Dette virker som et svært spennende prosjekt, og styret ønsker å foreslå dette som en aktuell satsning også for ATB og Fram. Forelå ellers ingen aktuelle saker.

Vedtak: Saken diskuteres nærmere på neste styremøte. Det utarbeides et utkast til e-post til ATB og Fram ang. mulig sommerjobbsatsning.

## Sak 67/22: Datoplan

Styret ønsker at det utarbeides en datoplan med oversikt over arrangementer i regi av NBfU Midt, og andre arrangementer/aktiviteter som er relevante for styret og/eller medlemmene.

Vedtak: Anna utarbeider datoplanen. Denne settes opp som fast sak på styremøtene, og revideres/oppdateres ved behov.

## Sak 68/22 Neste styremøte

Vedtak: Neste styremøte avholdes digitalt tirsdag 21. juni kl. 18:00.

Ida Sødahl Utne /sign./

Referent